Phokis — Delphi — undated
Region: Central Greece (IG VII-IX) — Delphi 

θεος. εδοξε ται πολει των δελφων επειδη θρασων και σωκρατης πατρωνος αιγιραται παραγενομενοι ποθ αμε επιδειξεις εποησαντο τωι θεωι δια των λυρικων συστηματων προφερομενοι [τ]ων αρχαιων πο[ητ]αν α ην πρεποντα ποτι τε τον θεον και ταν πολιν αμων φιλοτιμιας και σπουδας ουθεν ελ[λ]ειποντες ετι δε και ταν ενδαμιαν και ταν αναστροφαν [ε]ποησαντο αξιαν αυτοσαυτων τε και τας πολιος αμων αγαθαι τυχαι δεδοχθαι ται πολει των δελφων επαινεσαι θρασωνα και σωκρατην επι ται αιρεσει αι τυνχανοντι εχοντες εν τωι επιταδευματι ειμεν δε αυτους προξενους τε και ευεργετας τας πολιος και αυτου[ς] και εκγονους αυτων υπαρχειν δε αυτοις οσα και τοις αλλοις προξενοις και ευεργεταις. αρχοντος ανδρονικου του φρικιδα βουλευοντων ευαγορα καλλιμαχου γραμματευοντος ευαγγελου.